Καναλλάκι, 7.6.2016


ΔΕΛΤΙΟ ΤΥΠΟΥ

Σύσκεψη πραγματοποιήθηκε στο Δημοτικό Κατάστημα Καναλλακίου με θέμα την προώθηση  του Γενικού Πολεοδομικού Σχεδίου (ΓΠΣ) της  Πάργας. Στη σύσκεψη συμμετείχαν ο Δήμαρχος Πάργας κ. Αντώνης Νάστας, ο αρμόδιος Αντιδήμαρχος       κ. Νίκος Κασκάνης, οι Αντιδήμαρχοι των  Δ.Ε. Φαναρίου και Πάργας κ. Ιωσήφ Σίσκας και  κ. Κωνσταντίνος Σπανός αντίστοιχα, ο προϊστάμενος της Τεχνικής Υπηρεσίας    κ. Κωνσταντίνος Ζέρης, η προϊσταμένη  του Τμήματος   Δόμησης  κα Βασιλική Λαμπρούση  καθώς και  εκπρόσωποι της μελετητικής ομάδας.

Κατά τη διάρκεια της σύσκεψης παρουσιάστηκε από τους εκπροσώπους της μελετητικής ομάδας η Β1 Φάση του ΓΠΣ ενώ συζητήθηκαν πιθανές τροποποιήσεις της, οι αλλαγές στην πολεοδομική νομοθεσία  καθώς και η οργάνωση της διαδικασίας σύνταξης της Β2 Φάσης,  που αποτελεί και το τελικό στάδιο πριν από τη θεσμοθέτηση.

Μετά το τέλος της σύσκεψης ο κ. Νάστας, δήλωσε:
«Προχωρούμε αποφασιστικά στην ολοκλήρωση του  πολεοδομικού σχεδιασμού στο Δήμο μας γιατί πιστεύουμε ότι  αποτελεί το βασικό εργαλείο για την οργανωμένη ανάπτυξη της περιοχής μας  και τη στήριξη όλων των παραγωγικών δραστηριοτήτων.
Αποφασίσαμε σήμερα να δώσουμε μια νέα ώθηση στην ολοκλήρωση του Γενικού Πολεοδομικού Σχεδίου της Πάργας, το οποίο είχε παγώσει το προηγούμενο διάστημα. Με συντονισμό των κινήσεών μας,  ελπίζουμε ότι σύντομα θα φθάσουμε στη θεσμοθέτησή του».



